เรื่องร้องเรียน: 326 หมู่บ้านพุดตาน ถนนมาเจริญ แขวง/เขตหนองแขม กทม.  10160  เรื่อง  ความไม่แข็งแรงโครงสร้างสะพาน เรียน  ผู้ว่าราชการกรุงเทพฯ             ด้วยสะพานข้ามคลองภาษีเจริญ ถนนมาเจริญ เขตหนองแขม ได้ทำการก่อสร้างมาตั้งแต่ปีพ.ศ.2509 ถนนมาเจริญจากเดิมมี  2  เลนสวนกัน มีความสูง ชัน มีรถข้ามชั่วโมงละไม่กี่คัน แต่ปัจจุบันเป็นถนน  4  เลน เชื่อมต่อถนนเอกชัยและต่อไปถนนพระราม 2 และแยกไปกระทุ่มแบน  สมุทรสาคร  แต่สะพานข้ามยังคงเป็นสะพานเดิม 2  เลนสวนกันที่ซ่อมแต่พื้นผิวจราจรมานับครั้งไม่ถ้วน แต่โครงสร้างเสา คาน สะพานไม่เคยมีการปรับปรุงใดๆ ด้วยสภาพการจราจรในปัจจุบันรถติดเป็นคอขวด มีสี่แยกไฟแดงทั้งสองฝั่งห่างจากเชิงสะพานไม่เกืน100 เมตร เมื่อรถติดบนสะพาน สะสานต้องรับน้ำหนักมากกว่าปกติ  และมีรถบรรทุกพ่วงวิ่งผ่านและติดบนสะพานด้วย             มีการร้องเรียนให้รื้อและขยายสะพาน กับกำนันในพื้นที่แต่ได้รับการปฏิเสธอ้างว่าทำให้รถวิ่งเร็วอาจเกิดอันตราย ทึ่จริงบ้านกำนันอยู่ห่างสะพานไม่เกิน 200 เมตร             ด้วยสภาพโครงสร้างที่มีอายุกว่า 50  ปี บวกกับสภาพการจราจรในปัจจุบันเกรงว่าสะพานอาจพังลงมาและเกิดโศกนาฏกรรมขึ้นได้ ผู้ว่าฯ ได้ไปดูสภาพการจราจรที่แยกเชิงสะพานไม่ทราบมีใครรายงานเรื่องสภาพสะพานหรือไม่              จึงเรียนร้องเรียนมาเพื่อประสานดำเนินการต่อไป              ควรมิควรแล้วแต่จะพิจารณา  ด้วยความเคารพอย่างสูง  นายประชุม วัฒนศิริ
การดำเนินการของเจ้าหน้าที่: สำนักการโยธาอยู่ระหว่างจัดจ้างโครงการก่อสร้างสะพานข้ามคลองภาษีเจริญ(ถนนมาเจริญ-บางบอน 5) ในบริเวณดังกล่าว คาดว่าจะลงนามสัญญาจ้างและก่อสร้างภายในเดือน มิถุนายน 2566
ความเห็นของผู้แจ้ง: ขอบคุณเจ้าหน้าที่ ที่ติดตามส่งต่อปัญหาที่ปชช.ร้องเรียนเข้ามา และหวังว่าจะได้รับการแก้ไขต่อไป
พื้นที่: แขวงหนองแขม เขตหนองแขม กรุงเทพมหานคร